CELEX: 32022D0119
Language: sl
Date: 2022-01-26 00:00:00
Title: Sklep Komisije (EU) 2022/119 z dne 26. januarja 2022 o razveljavitvi Sklepa 2004/613/ES o ustanovitvi svetovalne skupine za prehranjevalno verigo ter zdravje živali in rastlin

28.1.2022   
               
               
                  SL
               
               
                  Uradni list Evropske unije
               
               
                  L 19/71
               
            
         SKLEP KOMISIJE (EU) 2022/119
         z dne 26. januarja 2022
         o razveljavitvi Sklepa 2004/613/ES o ustanovitvi svetovalne skupine za prehranjevalno verigo ter zdravje živali in rastlin
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju naslednjega:
         
                     (1)
                  
                  
                     S Sklepom Komisije 2004/613/ES (1) je bila ustanovljena svetovalna skupina za prehranjevalno verigo ter zdravje živali in rastlin. Komisija se je s to skupino posvetovala o svojem delovnem programu na področju varnosti hrane in krme, označevanja in predstavitve hrane in krme, prehrane ljudi v zvezi z živilsko zakonodajo, zdravja in dobrobiti živali ter zdravja rastlin, pa tudi o vsakem ukrepu, ki ga je morala sprejeti ali predlagati na navedenih področjih.
                  
               
                     (2)
                  
                  
                     Komisija je 20. maja 2020 sprejela strategijo „od vil do vilic“ za pravičen, zdrav in okolju prijazen prehranski sistem (2).
                  
               
                     (3)
                  
                  
                     Pri izvajanju strategije „od vil do vilic“ se je treba posvetovati z deležniki, ki imajo strokovno znanje s področij zdravja, prehrane, trženja, okolja, podnebja, trajnostnega kmetijstva, agronomije, ribištva, akvakulture in družbenih ved ter s področij digitalne preobrazbe in financiranja, ki zadevajo na prehranske sisteme.
                  
               
                     (4)
                  
                  
                     Zato vprašanja v zvezi z izvajanjem strategije „od vil do vilic“ presegajo strokovno znanje skupine, kot to trenutno določa Sklep 2004/613/ES. Zato je treba za zagotovitev širše udeležbe strokovnjakov na navedenih področjih politike ustanoviti novo neformalno strokovno skupino z razširjenim članstvom in nalogami.
                  
               
                     (5)
                  
                  
                     Glede na navedeno je treba Sklep 2004/613/ES razveljaviti.
                  
               
                     (6)
                  
                  
                     Ker se mandat članov sedanje svetovalne skupine izteče 14. julija 2022, bi se moral ta sklep uporabljati od naslednjega dne –
                  
               SPREJELA NASLEDNJI SKLEP:
         
            Člen 1
            Sklep 2004/613/ES se razveljavi.
         
         
            Člen 2
            Ta sklep začne veljati dvajseti dan po objavi v Uradnem listu Evropske unije.
            Uporablja se od 15. julija 2022.
         
         
            V Bruslju, 26. januarja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  Sklep Komisije 2004/613/ES z dne 6. avgusta 2004 o ustanovitvi svetovalne skupine za prehranjevalno verigo ter zdravje živali in rastlin (UL L 275, 25.8.2004, str. 17).
         
            (2)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij z naslovom Strategija „od vil do vilic“ za pravičen, zdrav in okolju prijazen prehranski sistem (COM(2020) 381 final).